Tamurt n Lezzayer tekcem deg tumant n temyiftlayt adabu yesmenyef tutlayt ɣef tayeḍ, yefren tutlayt taɛrabt taklasikit d tutlayt taɣelnawet tunṣibt n tmurt, allalen is-yettunefken i tutlayt-a d wid ur nezmir ara ad neḥsu,imi ad tt-naf teɣmer akk taɣulin (tadamsa, tadbelt, tasertit ), ɣer tama-is tella tutlayt n umehares afransis tafransist s uzayar n uxeddim, tella deg waṭas n taɣulin, ama deg tsuda n udabu neɣ tilelliyin, afran n tutlayt-a tabaranit, yerza kra n yiswan icudden ɣer tmetti, d tin i d-yettbinen am tutlayt n unerni ur nezmir ara ad nerwel fell-as, arnu ɣef waya yis-s ara narfed tussniwin d tesnafukest. Ma d ayen yerzan tutlayt tazzayrit, i nettaf deg taywalt kan, aṭas n leqrun-aya i tella di tmetti, d tutlayt yesɛan bla ccek amḍan n yimsiwal ameqqran deg tmurt n lezayer, adabu ur s yiggi ara akk azal (war azayar).